《同见可过书院》
宋代·赵蕃

远山未释云，近山复垂雨。
清风飒然下，吹落何处所。
虽为湘中客，湘西不屡来。
晨舟冒雨过，晚櫂乘风回。
看山亦何有，要落渔樵叟。
我虽甚爱之，可暂不可久。
吾弟之于画，赵遥殆能事。
好作渡湘图，他时寄离思。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。